Հետեւաբար, մեր խօսքը ուղղելով բոլոր հակադաշնակցականներուն՝ հարց տանք. բնաւ մտածա՞ծ էք, որ եթէ Դաշնակցութիւնը չըլլար մեր պատմութեան վերջին 128 տարիներուն ընթացքին ի՞նչ կրնար ըլլալ հայութեան վիճակը. ի՞նչ կրնար ըլլալ արեւմտահայութեան վիճակը. ի՞նչ կրնար ըլլալ Սփիւռքի վիճակը. ի՞նչ կրնար ըլլալ Հայ Դատի պահանջատիրութեան պայքարին վիճակը. ի՞նչ կրնար ըլլալ 1918ին Հայաստանի վիճակը. ի՞նչ կրնար ըլլալ Արցախի ազատագրական պայքարին վիճակը: Բնաւ հարցուցած էք դուք, թէ կա՞յ ուրիշ կուսակցութիւն, որ մինչեւ օրս կը պահէ մեր հայրենիքի սահմանները պաշտպանող կամաւորներու գումարտակ: Տեղեա՞կ էք, որ Արցախեան ազատամարտին ընթացքին Հայաստանի Դաշնակցական շարքայիններուն 10էն 1ը, իսկ Արցախի Դաշնակցական շարքայիններուն 4էն 1ը զոհուած է: